作者:盧摯
標題:雙調・壽陽曲
內容:銀臺燭，金獸煙，夜方闌畫堂開宴。管絃停玉杯斟較淺，聽春風遏雲歌遍。金蕉葉，銀萼花，卷長江酒杯低亞。醉書生且休扶上馬，聽春風玉簫吹罷。詩難詠，畫怎描，欠漁翁玉蓑獨釣。低唱淺斟金帳曉，勝烹茶黨家風調。攢江酒，味轉佳，刻春宵古今無價。約尋盟綠楊中閒繫馬，醉春風碧紗窗下。別珠簾秀才歡悅，早間別，痛煞煞好難割捨！畫船兒載將春去也，空留下半江明月。夜憶窗間月，簷外鐵，這淒涼對誰分說？剔銀燈欲將心事寫，長吁氣把燈吹滅！燈將殘，人睡也，空留得半窗明月。孤眠心硬熬渾似鐵，這淒涼怎捱今夜？燈將滅，人睡些，照離愁半窗殘月。多情直恁的心似鐵，辜負了好天良夜。燈下詞，寄與伊，都道是二人心事。是必你來會一遭兒，抵多少夢中景緻。